คือผมมีอะไรกับแฟนไปเมื่อวันที่14ของเดือนนี้แบบไม่สวมถุงยาง แล้วประจำเดือนจะมาปกติวันที่19-20 แต่ตอนนี้ประจำเดือนแฟนผมยังไม่มาแถมยังมีอาการเวียนหัวอยากอาเจียนอยู่บ่อยๆกับได้กลิ่นเหม็นอับของห้องนอนตัวเองแต่คนในบ้านไม่ได้กลิ่นอะไรเลย อยากทราบว่าใช่อาการตั้งครรภ์ไหมครับ
สวัสดีค่ะ tanaphat,หากมีเพศสัมพันธ์วันที่ 14 พ.ย. แล้วไม่มีประจำเดือนมาภายใน 7 วัน ก็ถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นมีได้ อย่างไรก็ตาม อาการต่างๆ คือ เวียนหัว อยากอาเจียน เหม็นกลิ่นต่างๆ ไม่ใช่อาการของการตั้งครรภ์ เพราะอาการของการตั้งครรภ์ จะไม่ได้เกิดขึ้นเร็วภายในไม่กี่วันหลังจากมีเพศสัมพันธ์ค่ะ โดยส่วนใหญ่จะเกิดหลังจากตั้งครรภ์ไปแล้วประมาณ 1 เดือนค่ะดังนั้น อาการที่เป็นอยู่ จึงอาจเป็นอาการก่อนการมีประจำเดือนมาก็ได้ หรือเกิดจากสาเหตุอื่นๆ เช่น การมีความเครียด วิตกกังวล พักผ่อนไม่เพียงพอ เป็นต้น แนะนำควรรอประจำเดือนต่อไปอีกซักระยะ หากประจำเดือนไม่มาภายใน 2 สัปดาห์นับจากวันที่ 14 พ.ย.คือถึงวันที่ 28 พ.ย. แล้วยังไม่มีประจำเดือนมา จึงค่อยตรวจหาการตั้งครรภ์ดูค่ะ